CELEX: 31992R3192
Language: el
Date: 1992-10-30 00:00:00
Title: Κανονισμός (ΕΟΚ) αριθ. 3192/92 της Επιτροπής της 30ής Οκτωβρίου 1992 για την τροποποίηση του κανονισμού (ΕΟΚ) αριθ. 2363/92 για την έναρξη της προληπτικής απόσταξης που αναφέρεται στο άρθρο 38 του κανονισμού (ΕΟΚ) αριθ. 822/87 για την περίοδο 1992/93

Avis juridique important

|

31992R3192

Κανονισμός (ΕΟΚ) αριθ. 3192/92 της Επιτροπής της 30ής Οκτωβρίου 1992 για την τροποποίηση του κανονισμού (ΕΟΚ) αριθ. 2363/92 για την έναρξη της προληπτικής απόσταξης που αναφέρεται στο άρθρο 38 του κανονισμού (ΕΟΚ) αριθ. 822/87 για την περίοδο 1992/93  

Επίσημη Εφημερίδα αριθ. L 317 της 31/10/1992 σ. 0081 - 0081

ΚΑΝΟΝΙΣΜΟΣ (ΕΟΚ) αριθ. 3192/92 ΤΗΣ ΕΠΙΤΡΟΠΗΣ  της 30ής Οκτωβρίου 1992  για την τροποποίηση του κανονισμού (ΕΟΚ) αριθ. 2363/92 για την έναρξη της προληπτικής απόσταξης που αναφέρεται στο άρθρο 38 του κανονισμού (ΕΟΚ) αριθ. 822/87 για την περίοδο  1992/93Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1756/92 (2), και ιδίως το άρθρο 38 παράγραφος 5,  Εκτιμώντας:  ότι, για την εφαρμογή του μέτρου της προληπτικής απόσταξης που προβλέπεται στον κανονισμό (ΕΟΚ) αριθ. 2363/92 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 3078/92 (4), τα κράτη μέλη παραγωγής αντιμετώπισαν δυσκολίες λόγω των  οποίων δεν ενημερώθηκαν εγκαίρως οι αμπελοκαλλιεργητές- ότι, για να εξασφαλιστεί η άριστη αποτελεσματικότητα του μέτρου της απόσταξης, πρέπει να μεταφερθεί η προθεσμία που καθορίστηκε για την υποβολή στον οργανισμό παρεμβάσεως των συμβάσεων και των  δηλώσεων που εγγράφονται για την εν λόγω απόσταξη- ότι είναι επιτακτική η τήρηση της ημερομηνίας αυτής-  ότι πρέπει, επίσης, να τονιστεί ο επιτακτικός χαρακτήρας της υποχρέωσης να ανακοινωθούν στην Επιτροπή, το αργότερο στις 30 Νοεμβρίου 1992, επακριβή στοιχεία σχετικά με τους όγκους που έχουν εγγραφεί στις 6 Νοεμβρίου για την εν λόγω προληπτική απόσταξη,  προκειμένου να εξασφαλιστεί η ικανοποιητική διαχείριση των μέτρων της περιόδου αυτής στον αμπελοοινικό τομέα-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2363/92 τροποποιείται ως εξής:  1. στο άρθρο 2 παράγραφος 1, η ημερομηνία "31 Οκτωβρίου 1992" αντικαθίσταται από την ημερομηνία "6 Νοεμβρίου 1992"-  2. στο άρθρο 2 παράγραφος 1 προστίθεται το ακόλουθο εδάφιο:  "Τα κράτη μέλη ανακοινώνουν στην Επιτροπή, το αργότερο στις 30 Νοεμβρίου 1992, τους όγκους που έχουν εγγραφεί στα συμβόλαια στις 6 Νοεμβρίου και εκείνους οι οποίοι εγκρίθηκαν."  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Νοεμβρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Οκτωβρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 84 της 27. 3. 1987, σ. 1. (2) ΕΕ αριθ. L 180 της 1. 7. 1992, σ. 27. (3) ΕΕ αριθ. L 230 της 13. 8. 1992, σ. 15. (4) ΕΕ αριθ. L 310 της 27. 10. 1992, σ. 21.